พระราชกฤษฎีกาจัดตั้งเทศบาลเมืองอุทัยธานีจังหวัดอุทัยธานีพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ. อาทิตย์ทิพอาภาร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองอุทัยธานีให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาล พ.ศ.๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองอุทัยธานีจังหวัดอุทัยธานี พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดอุทัยธานี ตามเขตที่กำหนดไว้ในมาตรา๔ ขึ้นเป็นเมืองมีฐานะเป็นเทศบาลเมือง มีนามว่า เทศบาลเมืองอุทัยธานีจังหวัดอุทัยธานีมาตรา ๔ ให้กำหนดเขตเทศบาลเมืองอุทัยธานี จังหวัดอุทัยธานีไว้ดังนี้ คือ ด้านเหนือจากหลักเขตหมายเลขที่ ๑ซึ่งตั้งอยู่ที่มุมรั้วด้านตะวันตกเฉียงเหนือของที่ดินซึ่งหม่อมหลวงบุญเกิดปกครองบนฟากใต้ของถนนหลวงเป็นเส้นตรงไปทิศเหนือจดหลักเขตหมายเลขที่ ๒ ที่มุมรั้วด้านตะวันออกเฉียงใต้ของวัดแก้วจากหลักเขตที่๒ เป็นเส้นตรงไปทิศเหนือ จดหลักเขตหมายเลขที่ ๓ เป็นเสาคอนกรีตที่มุมตะวันออกเฉียงเหนือของที่ดินซึ่งนายผูก นางเป้า ปกครองจากหลักเขตที่๓ เป็นเส้นตรงไปทิศตะวันออกเฉียงเหนือของเข็มทิศจดหลักเขตหมายเลขที่ ๔ เป็นเสาคอนกรีตห่างจากหลักเขตที่สาม ๖๕๐ เมตรจากหลักเขตที่๔เป็นเส้นตรงไปทิศตะวันออกเฉียงใต้ของเข็มทิศข้ามลำน้ำสะแกกรังไปจดหลักเขตหมายเลขที่๕บนเส้นนี้ตรงที่ตัดกับเส้นขนานและห่างจากฝั่งตะวันออกของลำน้ำสะแกกรังไปทิศตะวันออก๔๐ เมตรด้านตะวันออก จากหลักเขตที่ ๕ ขนานและห่างจากฝั่งตะวันออกของลำน้ำสะแกกรังไปทิศตะวันออก ๔๐ เมตร ไปทิศตะวันตกเฉียงใต้และทิศตะวันออกเฉียงใต้จดหลักเขตหมายเลขที่ ๖ เป็นเสาคอนกรีตบนเส้นขนานนี้ ห่างจากปากคลองท่าโพฝั่งเหนือไปทิศเหนือของเข็มทิศ๑๕๐ เมตรด้านใต้จากหลักเขตที่ ๖ เป็นเส้นตรงข้ามลำน้ำสะแกกรังไปทิศใต้ของเข็มทิศไปจดหลักเขตหมายเลขที่ ๗ ที่ปากคลองท่าโพฝั่งเหนือจากหลักเขตที่๗ เลียบฝั่งเหนือของคลองท่าโพไปทิศตะวันตกจดหลักเขตหมายเลขที่ ๘เป็นเสาคอนกรีตบนฝั่งคลองนี้ตรงที่เส้นขนานและห่างจากฟากตะวันตกของถนนหลังศาลากลางไปทิศตะวันตก๖๐ เมตร ต่อตรงไปตัดกันด้านตะวันตกจากหลักเขตที่ ๘เป็นเส้นตรงไปทิศตะวันตกเฉียงเหนือไปจดหลักเขตหมายเลขที่ ๙ที่มุมรั้วด้านตะวันตกเฉียงใต้ของวัดพิไชยธารามจากหลักเขตที่ ๙ เป็นเส้นตรงไปทิศตะวันตกจดหลักเขตหมายเลขที่ ๑๐ ที่มุมรั้วด้านตะวันตกเฉียงใต้ของที่ดินซึ่งหม่อมหลวงบุญเกิดปกครองจากหลักเขตหมายเลขที่ ๑๐เลียบริมรั้วด้านตะวันตกของที่ดินที่หม่อมหลวงบุญเกิดปกครองไปจดหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองอุทัยธานีเป็นของเทศบาลเมืองอุทัยธานี จังหวัดอุทัยธานี ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา๗ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนผังเขตเทศบาลเมืองอุทัยธานี(ดูข้อมูลจากภาพกฎหมาย)ศรินรัตน์/จัดทำ๑๙ พฤษภาคม ๒๕๖๓ปาจรีย์/ตรวจ๒๑ ตุลาคม ๒๕๖๒[๑] ราชกิจจานุเบกษาเล่ม ๕๒/-/หน้า ๑๗๖๘/๑๐ ธันวาคม ๒๔๗๘